MUNICIPIUL CRAIOVA

CONSILIUL LOCAL AL MUNICIPIULUI CRAIOVA

     HOTĂRÂREA NR.841
privind aprobarea Regulamentului rferitor la funcţionarea cimitirelor aflate sub autoritatea Consiliului Local al Municipiului Craiova
Consiliul Local al Municipiului Craiova, întrunit în şedinţa ordinară din data de 19.12.2013;

 Având în vedere raportul nr.187260/2013 întocmit de Direcţia Servicii Publice prin care se propune modificarea Regulamentului referitor la funcţionarea cimitirelor aflate sub autoritatea Consiliului Local al Municipiului Craiova, aprobat prin Hotărârea Consiliului Local al Municipiului Craiova nr.364/2013 şi rapoartele comisiilor de specialitate ale Consiliului Local al Municipiului Craiova nr.307, 309, 310, 311 şi 312/2013; 

În conformitate cu prevederile Legii nr.51/2006 privind serviciile comunitare de utilităţi publice, modificată şi completată, Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003 şi Hotărârii Guvernului nr.955/2004 privind aprobarea reglementărilor cadru de aplicare a acesteia;

  În temeiul art.36 alin.2 lit. d coroborat cu alin.6 lit. a, pct.16, art. 45 alin.1, art.61, alin.2 şi art.115, alin.1, lit.b din Legea nr.215/2001 privind administraţia publică locală, republicată;
HOTĂRĂŞTE:

Art.1.Se aprobă modificarea Regulamentulului referitor la funcţionarea cimitirelor aflate sub autoritatea Consiliului Local al Municipiului Craiova, după cum urmează:
    „Art.6 alin.3: „ Plaţul sau locul de veci poate fi compus din unul sau mai multe locuri de înhumare cu dimensiuni de 1,20/2,50 m pentru locurile nou constituite şi de 1,50/3,00 m pentru locurile vechi constituite. Plaţul mai poate să cuprindă şi un spaţiu de acces între locurile de înhumare pentru îngrijirea acestora şi trecere, acolo unde există posibilitatea. Plaţul nu poate fi însă extins în detrimentul aleilor de acces public în cimitir.”

 „Art.41 alin.3: „ Cuantumul redevenţei se stabileşte în funcţie de categoria de clasificare a cimitrului, prin Hotărâre a Consiliului Local al Municipiului Craiova, în lei/loc de înhumare/an. Suprafaţa cuprinsă în plaţ mai mare decât locul de înhumare este supusă taxării în lei/m2/an, fiind exceptată suprafaţa ocupată de lucrări funerare cu caracter de operă de artă recunoscute conform legii.”

Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.364/2013.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi Regia Autonomă de Administrare a Domeniului Public şi Fondului Locativ Craiova vor aduce la îndeplinire prevederile prezentei hotărâri.

